પાણીની ખેંચથી ઝઝુમી રહેલા નવસારી શહેર માટે હાલ હાંસાપોરનું તળાવ ભારે ઉપયોગી થઈ રહ્યાની જાણકારી મળી છે. હાંસાપોરના તળાવમાંથી પાણી નવસારીના દુધિયા તળાવમાં ઠાલવી શહેરીજનોને આપવામાં આવી રહ્યું છે. નવસારી શહેરમાં નહેરનું પાણી તળાવમાં ઠાલવી શુદ્ધ કરી શહેરીજનોને પુરું પાડવામાં આવે છે. જોકે જે નહેર વાટે પાણી આવે છે એ નહેરની મરામત છેલ્લા બે મહિનાથી કરવામાં આવી રહી છે. નહેરની ચાલતી મરામતને લઈ છેલ્લા બે મહિનાથી (2 ડિસેમ્બરથી) નહેરનું પાણી નવસારીને મળતું નથી. આ સ્થિતિમાં બોરનું પાણી તળાવમાં હયાત નહેરના પાણીમાં મિક્સ કરીને શહેરીજનોને આપવામાં આવી રહ્યું છે.